બહુઆયામી જળ-વ્યવસ્થાપન ક્ષેત્રે અનેક યોજનાઓ શરુ કરીને રાજ્યના નાગરિકોને પીવાનું શુધ્ધ પાણી અને સિંચાઈનું પાણી મળી રહે તે માટે મારી સરકાર અવિરત પ્રયાસો કરી રહી છે. આ અવિરત પ્રયાસોનું પરિણામ ૨૦૧૮ના મે માસમાં શૂન્ય છે. ૨૦૧૬માં આવી વાત કરનાર શાસક પક્ષ એમ કહે છે કે જળ અભિયાન પાણીના દુકાળને ભૂતકાળ બનાવશે. આ કેવી રીતે માની શકાય. શહેરોની સ્થિતિ તો અતિ ગંભીર છે. શહેરોમાં આવેલા કેટલાક તળાવોમાં વરસાદી પાણીના સંગ્રહની યોગ્ય વ્યવસ્થા નથી. અન્ય તળાવોમાં જતી સ્ટોર્મ વોટર લાઈનને બદલે વરસાદી પાણી ગટર લાઈનોમાં વહી જાય છે. ટૂકમાં શહેર તળાવોમાં વરસાદી પાણીનો સંગ્રહ કરવાને બદલે સીધું ગટરમાં વહી જવા દેવાય છે તે જોતાં ૨૦૧૮ના ચોમાસામાં કેટલું વરસાદી પાણી સંગ્રહ થઈ શકશે તે એક મોટો સવાલ છે.